**Thomas Pauli Dahl** (født 9. november 1898 i Vágur, død 3. mai 1977 i Tórshavn) var en færøysk overlege som også engasjerte seg i politisk og humanitært arbeid.

Liv og virke
------------

Han var sønn av kjøpmann og lagtingsmann Magnus Dahl og hustru Helena Joensen. Også farbroren Jógvan Dahl og farfaren Jacob Dahl var kjøpmenn og lagtingsmenn for Sambandsflokkurin. Han giftet seg i 1926 med Hildigarð Patursson, datter av den færøyske selvstyrebevegelsens leder, kongsbonde Jóannes Patursson.

Etter skolegang i Tórshavn drog han i 1913 til Danmark. Han tok studentereksamen ved Sorø Akademi i 1916 og medisinsk embedseksamen ved Københavns Universitet i 1923. Sammen med landsmennene Jens Olivur Lisberg og Janus Øssurson, som også studerte ved universitetet, skisserte han det som skulle bli Færøyenes flagg.

Dahl var hjelpelege ved Dronning Alexandrines hospital (senere Landssjúkrahúsið) i Tórshavn 1923–1924 og turnuslege ved flere sykehus. Han ble i 1928 kirurg ved amtssykehuset i Vejle, og i 1930 overlege ved Dronning Alexandrines hospital, som den første færøyingen i stillingen. Han var overlege frem til han avgikk med alderspensjon i 1964.

Han var konstituert som amtslege/landslege på Færøyene 1938–1949, formann i Færøyenes Røde Kors 1931–1967 og formann i Collegium Academicum Færoense 1939–1955. Han kom derfor til å spille en viktig rolle på Færøyene under andre verdenskrig, da øyene ble avskåret fra det tyskokkuperte Danmark. Han oppfordret færøyingene til å spise mer tradisjonell færøysk mat, både av nasjonalistiske og medisinske grunner, og var en pådriver bak å dele ut tran til alle gravide og barn under 14 år, samt en opplysningskampanje for bedre tannhelse. Han engasjerte seg også politisk; han var innvalgt på Lagtinget fra Suðuroy 1943–1945, som representant for det radikale selvstyrepartiet Fólkaflokkurin.

Æresbevisninger
---------------

Han ble i 1947 utnevnt til ridder av 1. klasse av St. Olavs Orden for sine fortjenester for Norges sak under krigen, i hjelpearbeidet for den norske marinen og handelsflåten.

Referanser
----------

1. 1 2 3 4  Waagstein, Leif (6. mai 1977). «Pauli Dahl, yvirlækni, farin». *Dagblaðið* **(færøysk)**: 16.
2. 1 2  Dahl, Árni (2002). «Ævisøgur». *Løgtingið 150 – Hátíðarrit* (PDF) **(færøysk)**. 2. Tórshavn: Løgtingið. s. 262–264. ISBN 978-99918-966-5-6. Arkivert (PDF) fra originalen 4. januar 2014.
3. ↑  Jákupsstovu, Beinta í (2006). *Kunnskap og makt. Færøysk helsepolitikk gjennom 150 år* **(norsk)**. Tórshavn: Fróðskapur. s. 338–347. ISBN 99-9186-502-0.
4. ↑  *Dagbladet* **(norsk)**: 5. 24. oktober 1947.  Manglende eller tom `|tittel=` (hjelp)

| * v
* d
* r
Medlemmer av Lagtinget på Færøyene 1943–1945 |
| --- |
| Eysturoy | 
* Jens Christian Olsen
* Poul Petersen
* Johan Poulsen
* Rasmus Rasmussen
* Andrass Samuelsen
* Jákup Øregaard

 | Færøyenes riksvåpen |
| Norðoyar | 
* Ole Frederik Joensen
* Robert Joensen
* Joen Frederik Kjølbro

 |
| Norðurstreymoy | 
* Hans Iversen
* Óla Jákup Jensen

 |
| Sandoy | 
* Jóan Petur Davidsen
* Anthonius Sørensen

 |
| Suðuroy | 
* Pauli Dahl
* Peter Mohr Dam
* Johan H. Danbjørg
* Andreas Frederik Djurhuus
* Kristian Djurhuus

 |
| Suðurstreymoy | 
* Johan Pauli Henriksen
* Richard Long
* Jóannes Patursson
* Thorstein Petersen
* Trygve Samuelsen

 |
| Vágar | 
* Sámal Ellefsen
* Jóannes Slættanes

 |

Portal: Færøyene